30. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΟΙΚΟΝΟΜΙΚΩΝ Αριθ. Υ. 774 της 15 Απρ./2 Μαΐου 1970 (ΦΕΚ Β΄ 301) Περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει ιδιωτικού δικαίου αορίστου χρόνου υπηρεσιών αρμοδιότητος Υπουργείου Οικονομικών. Έχοντες υπ’ όψιν: 1)Τας διατάξεις των άρθρ. 1 και 2 του Ν.Δ. 385/69 «περί προσλήψεως προσωπικού επί σχέσει ιδιωτικού δικαίου εις τας δημοσίας υπηρεσίας και τα Ν.Π.Δ.Δ.», 2)την υπ’ αριθ. 5724/Δ/5.3.1969 (Φ.Ε.Κ. Β΄ 162/7.3.1969) απόφασιν του Πρωθυπουργού ως Υπουργού Προεδρίας Κυβερνήσεως και 3)την υπ’ αριθ. 121/11.2.1970 πράξιν του Α.Σ.Δ.Υ., αποφασίζομεν: Καθορίζομεν ως κατωτέρω την διαδικασίαν επιλογής προσλαμβανομένου προσωπικού εις θέσεις επί συμβάσει ιδιωτικού δικαίου αορίστου χρόνου υπηρεσιών αρμοδιότητος Υπουργείου Οικονομικών: 1.Της προσλήψεως προηγείται η έκδοσις προκηρύξεως υπό της αρμοδίας προς διορισμόν αρχής ή του παρ’ αυτής εξουσιοδοτουμένου οργάνου, δημοσιευομένης, προκειμένου μεν περί θέσεων εν τη Περιφερεία τέως Διοικήσεως Πρωτευούσης, δις εις μίαν των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω περιφερείας, άπαξ εις μίαν των μάλλον κυκλοφορουσών εφημερίδων των Αθηνών και άπαξ εις μίαν εφημερίδα της πρωτευούσης του Νομού. Δια της προκηρύξεως προσδιορίζονται κατ’ ειδικότητα αι προς πλήρωσιν θέσεις και καλούνται οι ενδιαφερόμενοι όπως, εντός προθεσμίας 10 ημερών από της τελευταίας δημοσιεύσεως, υποβάλλουν εις την αρμοδίαν δια την πρόσληψιν αρχήν σχετικήν αίτησιν μετά πιστοποιητικού σπουδών και όπου απαιτείται προϋπηρεσία ή εμπειρία μετά βεβαιώσεως περί τούτων, ως και υπευθύνου δηλώσεως, δι’ ης να δηλούται το έτος γεννήσεώς των και τα υπό του άρθρ. 1 παρ. 10 του υπ’ αριθ. 660/65 Β.Δ/τος οριζόμενα. 24.Α.α.30 Οργανισμός Υπουργείου Οικονομικών 2.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό τριμελούς επιτροπής εξ ανωτέρων δημοσίων υπαλλήλων, εξ ων απαραιτήτως εις διοικητικός υπάλληλος και εις κατάλληλος να κρίνη αναλόγως της ειδικότητος των προς πλήρωσιν θέσεων, εφ’ όσον υπάρχει τοιούτος. Η επιτροπή επιλογής συγκροτείται δια πράξεως του οικείου Υπουργού ή του υπ’ αυτού εξουσιοδοτουμένου οργάνου, προκειμένου περί θέσεων των κεντρικών υπηρεσιών του Υπουργείου και των εν τη περιφερεία της τέως Διοικήσεως Πρωτευούσης υπηρεσιών και του οικείου Νομάρχου, προκειμένου περί θέσεων εν τη περιφερεία του Νομού. 3.Της επιλογής των καταλληλοτέρων υποψηφίων εις οιανδήποτε θέσιν προηγείται πρακτική δοκιμασία, ενεργουμένη, κατά τον προσφορώτερον, κατά την κρίσιν της επιτροπής, τρόπον, αναλόγως της ειδικότητος, της Επιτροπής δυναμένης να ορίζη ειδικόν εξεταστήν δημόσιον υπάλληλον, οσάκις, εκ της φύσεως της απασχολήσεως των προσληφθησομένων, παρίσταται ανάγκη. 4.Αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις των άρθρ. 23 παρ. 3 και 24 παρ. 2 του Νόμ. 1811/51 και των Ν.Δ. 61/68 και 179/69 ισχύουν, επί ίσοις όροις, και κατά την επιλογήν προς πλήρωσιν των περί ων πρόκειται θέσεων. 5.Η επιτροπή επιλογής, μετ’ εκτίμησιν των προσόντων των υποψηφίων, καταρτίζει πίνακα μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν, όστις ισχύει επί εν έτος, της προσλήψεως γενομένης κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. 